 Marka laga soo tago tirada caruurta heli karta waxbarasho oo aad u yareyd, hadana waxaa jiray caqabado dhowr ah oo waalidiinta qaar ka hortaaagnaa inay ka fikiraan waxbarashada ubadkooda, oo ay kamid aheyd: gaajada haysatay qoysas badan oo xilligaas ka fikirayay kaliya sidii ay wax ay cunaan ugu heli lahaayeen caruurtooda, in badan oo kamid ah dadkii reer magaalka ahaa oo u qaxay dibadda, badalkoodina ay magaalooyinkii yimaadeen dadkii miyiga oo aysan qorshaha ugu jirin waxbarshada iskuulka, iyo sidoo kale dadka oo yaqaanay in waxbarashadu tahay adeeg lagu bartay in ay bixiso kaliya dowladda, iyo arrimo la mid ah. 